Prienų futbolo stadionas

Prienų futbolo stadionas (arba Prienų sporto ir pramogų arenos stadionas) – futbolo stadionas Prienų miesto šiaurės rytinėje dalyje, kairiajame Nemuno krante, prie Prienų arenos pastato. Stadione yra standartinių išmatavimų futbolo aikštė, dengta dirbtine danga (105×68 m), čia telpa 510 žiūrovų.Prienų stadionas. Kaff.lt (tikrinta 2024-03-02). Stadione yra bėgimo takai, šuolių į aukštį ir į tolį, rutulio stūmimo sektoriai.Apie mus. Prienusportas.lt (tikrinta 2024-03-02).

 Istorija 

Stadionas atidarytas 1967 m.

XXI a. pradžioje kilo poreikis jį rekonstruoti. Dėl nekokybiškos futbolo aikštės futbolininkai būdavo priversti didžiąją dalį rungtynių žaisti išvykose. Dėl to 2012 m. stadionas iš dalies renovuotas.Atnaujintas Prienų rajono savivaldybės kūno kultūros ir sporto centro stadionas. 2012-07-09, Prienai.lt (tikrinta 2024-03-02). Tačiau išliko didesnės rekonstrukcijos poreikis.

2016 m. buvo planuojama panaudoti valstybės kapitalo investicijas – 1,2 mln. eurų. Be futbolo aikštelės įrengti 4 bėgimo takeliai, lengvosios atletikos sektorius (šuolis į aukštį ir į tolį, rutulio stūmimas ir pan.).Vyksta Prienų stadiono rekonstrukcijos parengiamieji darbai. 2016-09-01, Regionunaujienos.lt (tikrinta 2024-03-02). Stadiono projektas pristatytas 2016 m. rugsėjo 12 d. Prienų rajono savivaldybės mero surengtoje spaudos konferencijoje.Meras su komanda apžvelgė investicijas į švietimo įstaigas, bet, kiek tiksliai investuota, įvardinti negalėjo. 2016-09-13, Kvitrina.lt (tikrinta 2024-03-02).

2017 m. rugsėjo 23 d. netoli stadiono, šalia Prienų sporto arenos išbandyta pirmoji krašte paplūdimio futbolo aikštelė, kuri buvo įrengta per labai trumpą laiką.Prienuose įrengta paplūdimio futbolo aikštelė. 2017-09-27, Lff.lt (tikrinta 2024-03-15). 2018 m. pradžioje vietoje senų beržų buvo pasodintos siauros kūgiškos lajos formos tujos.Stadiono su dirbtine danga statyba nuvertė beržus, bet atvėrė kelią siauros kūgiškos lajos formos tujoms. 2018-03-21, Kvitrina.lt (tikrinta 2024-03-02).

2017 m. Valstybės investicijų programoje buvo suplanuotos lėšos ir Prienų stadionui (685 tūkst. eurų).Sporto rūmams 2018 metais planuojama skirti 1,4 mln. eurų, Kauno stadionui lėšų nenumatoma. 15min.lt (tikrinta 2024-03-02). Po rekonstrukcijos stadionas atidarytas 2018 m.Prienų sporto arena minės veiklos dešimtmetį. 2021-09-30, Naujasisgelupis.lt (tikrinta 2024-03-02). Darbų rangovas buvo UAB „Rūdupis“.Šiais metais bus baigtas rekonstruoti Prienų stadionas. 2018-04-18, Etaplius.lt (tikrinta 2024-03-02).

 Šaltiniai 

Kategorija:Prienų futbolas
Kategorija:Lietuvos futbolo stadionai